Марко Ганчев
Анонимна обида

chitanka.info

Всеки се свил като какавида

в пашкула си

от анонимна обида.

Излетете навън като пеперуди,

да не сте луди

така да живеете безпредметно —

иска ми се да им викна високо.

Но на мене

около врата ми е широко:

аз съм обиден конкретно…

1986

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.